വിദ്യാര്ഥിനിയെ തട്ടിക്കൊണ്ടുപോയി പീഡിപ്പിച്ചെന്ന പരാതി: വ്യക്തത ആയില്ല, അന്വേഷണം തുടരുന്നു ആലപ്പുഴ: ക്ലാസ് കഴിഞ്ഞു തനിയെ വീട്ടിലേക്കു മടങ്ങിയ പ്ലസ്ടു വിദ്യാര്ഥിനിയെ തട്ടിക്കൊണ്ടു പോയി ശ്മശാനത്തില്വച്ച് അഞ്ചംഗ സംഘം പീഡിപ്പിച്ചെന്ന പരാതിയില് രാമങ്കരി പോലീസ് അനേ്വഷണം തുടരുന്നു. പീഡനക്കുറ്റം ചുമത്തി രജിസ്റ്റര് ചെയ്ത കേസില് പ്രതികളെകുറിച്ച് അറിവു ലഭിച്ചിട്ടില്ല. പീഡനം നടന്നതായി കണ്ടെത്താന് കഴിഞ്ഞിട്ടില്ലെന്നാണ് വിദ്യാര്ഥിനിയുടെ വൈദ്യപരിശോധനാ റിപ്പോര്ട്ടെന്നു സൂചനയുണ്ട്. എന്നാല്, പോലീസ് ഇക്കാര്യം സ്ഥിരീകരിച്ചിട്ടില്ല. ചങ്ങനാശേരിയിലെ ബന്ധുവീട്ടില് കഴിയുന്ന വിദ്യാര്ഥിനിയുടെ മൊഴിയെടുത്ത പോലീസിനും പരാതി സംബന്ധിച്ചു വ്യക്തത കൈവന്നിട്ടില്ല. അനേ്വഷണത്തിന്റെ ഭാഗമായി ഇന്നലെ ശിശുക്ഷേമ സമിതി മുമ്ബാകെ വിദ്യാര്ഥിനിയെ കൗണ്സലിങ്ങിനു വിധേയയാക്കി.കിടങ്ങറചക്കുളത്തുകാവ് റോഡില് മുട്ടാര് പള്ളിക്കു സമീപം തിങ്കളാഴ്ച ഉച്ചയ്ക്ക് ഒന്നോടെ സംഭവം നടന്നതായാണ് കുട്ടിയുടെ രക്ഷിതാക്കള് പോലീസില് നല്കിയ പരാതിയില് പറഞ്ഞിട്ടുള്ളത്. രാമങ്കരി സി.ഐ: രവി സന്തോഷിന്റെ നേതൃത്വത്തില് അന്വേഷണസംഘം പ്രദേശത്തെ സി.സി. ടിവി ദൃശ്യങ്ങള് പരിശോധിച്ചു.